Temeljem čl. 48. Zakona o lokalnoj i područnoj (regionalnoj) samoupravi i čl. 4. Pravilnika o dodjeli prostora u vlasništvu Općine Vrsar-Orsera na korištenje udrugama za provođenje aktivnosti od interesa za opće dobro („Službene novine Općine Vrsar-Orsera“ broj 06/26), Općinska načelnica Općine Vrsar-Orsera donosi


JAVNI NATJEČAJ
za dodjelu prostora u vlasništvu Općine Vrsar-Orsera na korištenje udrugama za provođenje aktivnosti od interesa za opće dobro 


1. PODACI O NEKRETNINAMA/PROSTORIMA

Raspisuje se Javni natječaj za dodjelu prostora u vlasništvu Općine Vrsar-Orsera (u daljnjem tekstu: prostora) na korištenje udrugama za provođenje aktivnosti od interesa za opće dobro prema tabelarnom prikazu kako slijedi:

	R. br.
	Adresa
	Br. kat. čestice 
	Br. ZK uloška
	Površina
	Namjena

	1.

	Aldo Negri 44
	512 
k.o. Vrsar
Etaža „B“
	1300 
	79,00 m2
	Karate te druge oblike rekreacije (aerobik, borilačke vještine i sl.)

	2.
	Aldo Negri 44a
	511 k.o. Vrsar
	497
	60,00 m2
	Djelatnosti Dobrovoljnog vatrogasnog društva

	3.
	Rade Končara 15
	966/1 k.o. Vrsar
	1290
	25,90 m2
	Djelatnosti udruge umirovljenika

	4.

	Rade Končara 29
Prostorija u prizemlju lijevo uz mogućnost korištenja sanitarnog čvora.
	812 
k.o. Vrsar
	64
	44,20 m2
	Glazbeno obrazovanje djece, udruge mladih, udruge muzičara, klape, rekreaciju (joga, aerobik i sl.)

	5.
	Rade Končara 29

Prostorija u podrumu, 2. od ulaza na desnoj strani uz korištenje sanitarnog čvora
	812 
k.o. Vrsar
	64
	51,39 m2
	Glazbeno obrazovanje djece, udruge mladih, udruge muzičara, klape rekreaciju

	6.
	Rade Končara 29
Prostorija u podrumu, 1. od ulaza desno uz korištenje sanitarnog čvora
	812
k.o. Vrsar
	64
	63,85 m2
	Glazbeno obrazovanje djece, udruge mladih, udruge muzičara, klape rekreaciju

	7. 

	Dalmatinska 51A
	557/2 
k.o. Vrsar
	1767
	26,00 m2

	Djelatnosti speleoloških udruga

	8.

	Dalmatinska 64a
	1081/3 
k.o. Vrsar
	2003
	97,00 m2
	Svlačionice, središnji ulaz, dio objekta za djelatnost sportskih klubova

	9.
	Poslovni prostor u Kontiji
Lovačka kuća
	37 
k.o. Vrsar
	335
	217,02 m2

	Djelatnosti udruga koje se bave lovstvom


				
		Prostori se daju na korištenje bez naknade.



2. VRIJEME NA KOJE SE NEKRETNINA DAJE NA KORIŠTENJE

Ugovor o korištenju prostora zaključuje se na određeno vrijeme do 10 godina. Općina može pod uvjetom da se ne radi o poslovnom prostoru kojim Općina ima namjeru raspolagati na drukčiji način, sadašnjem korisniku poslovnoga prostora koji u potpunosti izvršava obveze iz ugovora o korištenju, redovito podnosi izvješće o radu i financijsko izvješće te i dalje ima potrebu za nekretninom, temeljem Pravilnika o dodjeli prostora u vlasništvu Općine Vrsar-Orsera na korištenje udrugama za provođenje aktivnosti od interesa za opće dobro (u daljnjem tekstu: Pravilnik), ponuditi sklapanje novog ugovora o korištenju na određeno vrijeme od najduže 10 godina uz mogućnost produljenja za daljnjih najduže 10 godina. 


3. TKO MOŽE SUDJELOVATI U JAVNOM NATJEČAJU 
 
Pravo podnošenja pisane prijave imaju udruge i druge organizacije civilnog društva (u daljnjem tekstu: udruge).


4. UVJETI ZA PRIJAVU NA JAVNI NATJEČAJ

Udruge moraju ispunjavati slijedeće uvjete:

1. da udruge imaju sjedište na području Općine Vrsar-Orsera i/ili provode program i/ili projekt na području Općine Vrsar-Orsera i/ili imaju aktivne članove s prebivalištem/sjedištem na području Općine Vrsar-Orsera,
2. [bookmark: _Hlk227739100]prijavitelj mora biti upisan u Registar udruga Republike Hrvatske (ili drugi odgovarajući registar) i Registar neprofitnih organizacija pri Ministarstvu financija,
3. da su uskladili svoje statute s odredbama Zakona o udrugama, te da su im podaci upisani u Registru o osobama ovlaštenim za zastupanje važeći,
4. prijavitelj mora provoditi aktivnosti od interesa za opće dobro iz članka 2. Pravilnika na području Općine Vrsar-Orsera i koje su namijenjene građanima Općine Vrsar-Orsera,
5. prijavitelj mora uredno objavljivati financijska izvješća u Registar neprofitnih organizacija (ili drugi odgovarajući registar),
6. prijavitelj mora uredno plaćati doprinose i poreze te druga davanja prema proračunu Općine Vrsar-Orsera,
7. da se protiv prijavitelja, odnosno osobe ovlaštene za zastupanje, ne vodi kazneni postupak i da nije pravomoćno osuđena za kazneno djelo iz članka 48. stavka 2. točke d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba),
8. prijavitelj mora uredno ispunjavati obveze prema Općini Vrsar-Orsera,
9. prijava na javni natječaj mora sadržavati sve podatke, dokumentaciju i popunjene obrasce određene natječajnom dokumentacijom i Pravilnikom.



5. SADRŽAJ PRIJAVE

1. izvadak iz matičnog registra (neslužbeni),
2. dokaz o upisu u Registar neprofitnih organizacija (neslužbeni),
3. presliku važećeg Statuta sa svim izmjenama i dopunama,
4. ispunjeni obrazac izjave osobe ovlaštene za zastupanje pravne osobe o podmirenim financijskim i drugim ugovornim obvezama prema Općini Vrsar-Orsera,
5. presliku financijskog izvješća za prethodnu godinu (za obveznike jednostavnog i dvojnog knjigovodstva),
6. [bookmark: _Hlk233978609]Popis članova udruge (samo inicijali, spol, godina rođenja i mjesto prebivališta, godina učlanjenja, oznaku: aktivni ili pasivni član ili podupiratelj),
7. potvrda da se protiv organizacije prijavitelja, odnosno osobe ovlaštene za zastupanje, ne vodi kazneni postupak i da nije pravomoćno osuđena za kazneno djelo iz članka 48. stavka 2. točke d) Uredbe, (ne stariji od 6 mjeseci)
8. ispunjeni obrazac Izjave o partnerstvu u slučaju namjere korištenja nekretnine u partnerstvu s ostalim udrugama,

	   Prijava se podnosi isključivo na obrascu koji je sastavni dio natječajne dokumentacije. 
Obrazac prijave sadrži osnovne podatke o prijavitelju s opisom dosadašnjeg rada i djelovanja te planiranim aktivnostima u budućem razdoblju.
	Udruga koja ima sklopljen ugovor za financiranje programa u tekućoj godini u kojoj je raspisan natječaj za prostor može umjesto dokumentacije i točke 5. ovog Natječaja,  pod brojem 1. - 8. dostaviti izjavu da su predmetni dokumenti dostavljeni Općini u  postupku koji je prethodio.



6. NAČIN PRIJAVE

Jedan prijavitelj po Javnom natječaju može podnijeti  prijavu za jednu nekretninu.
Obrasci koji su sastavni dio natječajne dokumentacije mogu se preuzeti sa službene web stranice Općine Vrsar-Orsera i Ureda za udruge Vlade Republike Hrvatske (www.udruge.gov.hr) te se popunjavaju na računalu.
Prijava u papirnatom obliku mora sadržavati obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge te tražene priloge i dokaze. 



7. ROK I MJESTO PODNOŠENJA PRIJAVE


Prijave na javni natječaj s dokumentacijom podnose se u zatvorenoj omotnici, s naznakom: „NE OTVARAJ – JAVNI NATJEČAJ ZA DODJELU PROSTORA NA KORIŠTENJE UDRUGAMA“ preporučeno poštom ili u pisarnici Općine Vrsar-Orsera, na adresu Općina Vrsar-Orsera, Trg Degrassi 1, Vrsar-Orsera. Rok za podnošenje pisanih prijava je 30 dana od dana objave Javnog natječaja, odnosno do 1. rujna 2026. godine u 12.00 sati i to na način da sve prijave moraju do navedenog roka biti zaprimljene u pisarnici Općine Vrsar-Orsera
Podnositelji, čije su prijave podnesene izvan natječajnog roka ili su nepotpune, kao i one koje ne ispunjavaju uvjete iz točke 4. ovog Javnog natječaja, neće se razmatrati, već će se zapisnički utvrditi njihova nevaljanost i donijeti odluka o odbacivanju. 

Općina Vrsar-Orsera zadržava pravo ne prihvatiti nijednu prijavu za pojedini prostor oglašen u Javnom natječaju.
[bookmark: _Hlk527096197]Cjeloviti tekst Javnog natječaja s natječajnom dokumentacijom za prijavu objavljen je na službenoj web stranici Općine Vrsar-Orsera i Ureda za udruge Vlade Republike Hrvatske (www.udruge.gov.hr).

[bookmark: _Toc438325537][bookmark: _Toc438326456]Sva pitanja vezana uz Javni natječaj mogu se postaviti isključivo elektroničkim putem, slanjem upita na adresu opcina-vrsar@vrsar.hr, i to najkasnije 15 dana prije isteka roka za podnošenje prijava iz Javnog natječaja. Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a najkasnije 7 dana prije isteka Javnog natječaja.
[bookmark: _Toc438325538][bookmark: _Toc438326457]U svrhu osiguranja ravnopravnosti svih potencijalnih prijavitelja, Općina Vrsar-Orsera ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.




8. KRITERIJI I MJERILA ZA BODOVANJE PRIJAVA

Kriteriji i mjerila za bodovanje pristiglih prijava na Javni natječaj za određenu nekretninu su:

	R.BR.
	KRITERIJI
	BODOVI

	1.
	Godine aktivnog djelovanja
	

	
	do 5 godina aktivnog djelovanja
	1 bod 

	
	od 6 do 9 godina aktivnog djelovanja
	2 boda

	
	od 10 do 19 godina aktivnog djelovanja 
	3 boda

	
	20 i više godina aktivnog djelovanja
	4 boda

	2.
	Broj članova organizacije u prethodnoj godini sa prebivalištem na području Općine Vrsar-Orsera
	 

	
	do 20 članova
	1 bod

	
	od 21 do 50 članova
	3 boda

	
	više od 50 članova
	5 bodova 

	3.
	Prethodno korištenje nekretnine (ako je primjenjivo):
	 

	
	prethodno uredno korištenje istih prostora u vlasništvu Općine Vrsar-Orsera
	5 bodova

	4.
	Ostvarene financijske potpore za projekte/programe u tekućoj godini
	

	
	Ostvarena potpora od strane Općine Vrsar-Orsera
	4 boda

	5.
	Zajedničko korištenje prostora od strane najmanje dvije udruge
	

	
	Dvije ili više udruga
	1 bod




Bodovi ostvareni prema pojedinim kriterijima se zbrajaju. 
Na temelju zbroja bodova za svakog prijavitelja Povjerenstvo za dodjelu prostora na korištenje udrugama (u daljnjem tekstu: Povjerenstvo) utvrđuje Prijedlog liste prvenstva za dodjelu prostora na korištenje. 
Ako dva ili više podnositelja zahtjeva imaju jednak broj bodova, prednost na listi prvenstva ima onaj podnositelj koji je ostvario više bodova u zbroju bodova prema kriterijima pod 3. i 4. iz točke 8. ovog Javnog natječaja. Ako i nakon primjene ovog stavka postoje podnositelji sa jednakim brojem bodova prostor će se dodijeliti na zajedničko korištenje.


9. PARTNERSTVO

		Za korištenje jednog prostora može se prijaviti više udruga koje planiraju koristiti prostor zajednički. 
		Prijavu za dodjelu jednog prostora koju planira koristiti više udruga u partnerstvu podnose sve udruge koje se prijavljuju za tu nekretninu. 
		U Prijedlog liste prvenstva za dodjelu prostora na korištenje ulazi udruga koja je među partnerima ostvarila najveći broj bodova sukladno kriterijima i mjerilima iz točke 8. ovog Javnog natječaja. 
		Partnerstvo udruga mora trajati istovjetno trajanju Ugovora o korištenju prostora. 
		Namjera korištenja prostora u partnerstvu s ostalim udrugama potvrđuje se Izjavom koja se prilaže uz prijavu za korištenje nekretnine, potpisanom od ovlaštenih osoba svih partnerskih udruga. Izjava je sastavni dio natječajne dokumentacije. 
Ugovor o korištenju nekretnine zaključuju sve partnerske udruge.


10. OBJAVA REZULTATA I DONOŠENJE ODLUKE

Nakon izvršenog bodovanja prijava i utvrđivanja Prijedloga liste prvenstva za dodjelu jednog prostora, Povjerenstvo će na službenoj web stranici i oglasnim pločama Općine Vrsar-Orsera javno objaviti Prijedlog liste prvenstva za dodjelu jednog prostora te broj ostvarenih bodova. 
Na Prijedlog liste prvenstva za dodjelu pojedinog prostora podnositelji prijave mogu uložiti prigovor Općinskoj načelnici putem Jedinstvenog upravnog odjela Općine Vrsar-Orsera, zbog redoslijeda na listi reda prvenstva ili zbog odbacivanja prijave odnosno neuvrštavanja na listu reda prvenstva iz razloga navedenih u točki 7. ovog Javnog natječaja, u roku od 8 (osam) dana od dana objavljivanja Prijedloga liste prvenstva na web stranici.
Odluka Općinske načelnice po prigovoru je konačna.
Odluku o dodjeli prostora na korištenje donosi Općinska načelnica.
Odluka o dodjeli prostora na korištenje mora biti javno objavljena na službenoj web stranici i oglasnim pločama Općine Vrsar-Orsera. 
Odluka Općinske načelnice o dodjeli pojedinog prostora na korištenje je konačna.



11. SKLAPANJE UGOVORA O KORIŠTENJU NEKRETNINE

Na temelju Odluke Općinske načelnice iz točke 10. ovog Javnog natječaja, sklapa se Ugovor o korištenju pojedinog prostora (u daljnjem tekstu: ugovor). Ako prijavitelj koji je ostvario najviše bodova za pojedini prostor ne pristupi sklapanju ugovora, Povjerenstvo predlaže Općinskoj načelnici sljedećeg prijavitelja s Prijedloga liste prvenstva za taj prostor. Ugovor u ime Općine Vrsar-Orsera potpisuje Općinska načelnica.
Udruga prima prostor u postojećem viđenom stanju. Uređenje prostora tereti udrugu bez prava na povrat uloženih sredstava. Prije izvođenja radova na uređenju, adaptaciji ili rekonstrukciji dodijeljenog prostora, udruga je dužna ishoditi suglasnost Općine Vrsar-Orsera.
Prostori se daju na korištenje bez naknade.
Udruge su obvezne po pozivu prostor predati Općini na kratkotrajno korištenje radi održavanja pojedinačnih događaja, manifestacija ili slično (primjerice izložbe, predavanja, proslave, koncerti i sl.).



KLASA: 372-01/26-01/05
URBROJ: 2163-40-01-01/13-26-1
Vrsar-Orsera, 31. srpnja 2026. 
						
 									OPĆINSKA NAČELNICA

    Tina Slamar


